ZMLUVA O DIELO

uzavretá podľa § 536 ods. 2 zákona č. 513/1991 Zb. Obchodný zákonník (ďalej len „Obchodný zákonník“)

a podľa zákona č. 343/2015 Z. z. o verejnom obstarávaní o zmene a doplnení niektorých zákonov (ďalej len „zákon o verejnom obstarávaní“)

(ďalej len „Zmluva“)

Článok I.

Zmluvné strany

1. **Objednávateľ: Univerzita Komenského v Bratislave**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P. O. BOX 440, 814 99 Bratislava

Štatutárny orgán: prof. JUDr. Marek Števček, PhD., rektor

 IČO: 00 397 865

 DIČ: 2020845332

 IČ DPH: SK2020845332

Osoby oprávnené konať vo veciach:

a) zmluvných: prof. JUDr. Marek Števček, PhD., rektor

 b) realizácie zmluvy: Ján Blaho

 (ďalej len „**Objednávateľ**“)

2. **Zhotoviteľ:**

Sídlo:

IČO:

DIČ:

IČ DPH:

Zapísaný:

Štatutárny zástupca

IBAN:

Osoby oprávnené konať vo veciach:

a) zmluvných:

b) realizácie zmluvy:

 Tel.:

E-mail:

 (ďalej len „**Zhotoviteľ**“)

 (ďalej spolu aj ako „Zmluvné strany“, jednotlivo „Zmluvná strana“)

Zmluvné strany uzatvárajú na realizáciu projektu: „Výmena nábytku na izbách VŠM Ľ. Štúra Mlyny UK“ Zmluvu na práce súvisiace so zameraním každej izby a schodiska, výrobou, dodaním, vynesením montážou a osadením interiérového zariadenia a obloženia schodiska, ktorá je výsledkom nadlimitnej zákazky na dodanie tovaru vyhlásenej vo vestníku verejného obstarávania č. *(doplní verejný obstarávateľ)* zo dňa *(doplní verejný obstarávateľ)* pod značkou *(doplní verejný obstarávateľ).*

**Článok II.**

**Úvodné ustanovenia**

* 1. Objednávateľ je výlučným vlastníkom nehnuteľnosti: Átriové domky Mlyny UK nachádzajúce sa na adrese Staré Grunty 36, 841 04 Bratislava, súpisné číslo: 6134, postavenej na pozemku parc. č. 2929 o výmere 17 987 m2, druh pozemku zastavané plochy a nádvoria, parcela registra „C“ evidovaná na katastrálnej mape, zapísaná na liste vlastníctva č. 727 vedenom Okresným úradom Bratislava, katastrálny odbor pre katastrálne územie Karlova Ves, obec Karlova Ves, okres Bratislava IV (ďalej len „Nehnuteľnosť“).

**Článok III.**

**Predmet a účel zmluvy**

1. Predmetom tejto Zmluvy je záväzok Zhotoviteľa zhotoviť a dodať Objednávateľovi interiérové zariadenie a obloženie schodiska vrátane zamerania, výroby, dopravy, vynesenia, montáže a osadenia, v súlade s výkresovou dokumentáciou a opisom predmetu zákazky k projektu „Výmena nábytku na izbách VŠM Ľ. Štúra Mlyny UK“, ktorá tvorí Prílohu č. 1 tejto Zmluvy a výrobnou a dielenskou dokumentáciou, ktorá tvorí Prílohu č. 2 tejto Zmluvy a  za podmienok dohodnutých v tejto Zmluve, vo vlastnom mene a na vlastnú zodpovednosť (ďalej len „Dielo“, resp. Predmet zmluvy) a záväzok Objednávateľa zaplatiť Zhotoviteľovi za Dielo dohodnutú cenu za Dielo.
2. Zhotoviteľ sa zaväzuje vykonať Dielo:
	* 1. podľa výkresovej dokumentácie a opisu predmetu zákazky k projektu „Výmena nábytku na izbách VŠM Ľ. Štúra Mlyny UK“, ktorá tvorí Prílohu č. 1 tejto Zmluvy (ďalej len „VD“);
		2. podľa výrobnej a dielenskej dokumentácie (ďalej len „VDD“) na celý Predmet tejto zmluvy vypracovanej a predloženej Zhotoviteľom v rámci Ponuky vo verejnom obstarávaní, ktorá tvorí Prílohu č. 2 tejto Zmluvy;
		3. podľa vecného a časového harmonogramu prác (ďalej len „Harmonogramu“) vypracovaného Zhotoviteľom ako náležitosť ponuky, ktorý tvorí Prílohu č. 4 tejto Zmluvy.
3. Pri realizácii Diela postupuje Zhotoviteľ samostatne v súlade s príslušnými všeobecne záväznými právnymi predpismi, ak sú tieto predpisy v súlade s právom Európskeho spoločenstva a slovenskými technickými normami alebo zahraničnými normami, ktorými sa prevzali európske normy, v súlade s VD a VDD a je viazaný prípadnými pokynmi Objednávateľa. Zhotoviteľ pri realizácii Diela bude dodržiavať príslušné právne predpisy a nepoužije materiál, o ktorom je v čase jeho použitia známe, že je škodlivý. Zhotoviteľ je povinný použiť materiály, ktoré spĺňajú  právnym poriadkom stanovené podmienky a požiadavky.
4. Zhotoviteľ prehlasuje, že sa oboznámil so všetkými podkladmi vymenovanými v bode 2 písm. a. článku III. tejto Zmluvy, ktoré mu boli Objednávateľom poskytnuté, ako aj so skutkovým stavom Nehnuteľnosti.
5. Zhotoviteľ vyhlasuje, že poskytnuté podklady považuje za úplné a dostatočné na určenie Ceny za Dielo podľa Prílohy č. 3b  tejto Zmluvy a na nacenenie jednotlivých súčastí Diela v kusovníku, ktorý tvorí Prílohu č. 3a tejto Zmluvy, ako aj na vypracovanie VDD.
6. Zhotoviteľ sa zaväzuje vykonať Dielo na vlastné náklady a na vlastné nebezpečenstvo.
7. Zhotoviteľ je oprávnený plniť predmet Zmluvy prostredníctvom subdodávateľov za nasledovných podmienok:
8. je povinný zabezpečiť a financovať všetky subdodávateľské práce a dodávky a nesie za ne záruku v plnom rozsahu. Zhotoviteľ zodpovedá za odbornú starostlivosť pri výbere subdodávateľa, ako aj za výsledok činnosti vykonanej na základe zmluvy o subdodávke;
9. je povinný najneskôr v momente podpisu tejto Zmluvy predložiť Objednávateľovi zoznam známych subdodávateľov ako Prílohu č. 5 tejto Zmluvy s uvedením a/alebo preukázaním nasledovných údajov a/alebo dokladov: (i) identifikačné údaje subdodávateľov v rozsahu obchodné meno, sídlo, IČO, osoba oprávnená konať za subdodávateľa (meno, priezvisko, adresa pobytu, dátum narodenia, tel. č., e-mail), (ii) identifikácia a percentuálny podiel plnenia, ktoré bude realizovať subdodávateľ,(iii) záväzné vyhlásenie Zhotoviteľa, že navrhnutý subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov; splnenie podmienok účasti podľa §32 ods. 1 písm. e) a f) si overí Objednávateľ sám v dostupných zoznamoch;
10. v prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa, prípadne pri zmene údajov pôvodného subdodávateľa je Zhotoviteľ povinný písomne informovať Objednávateľa do piatich pracovných dní odo dňa uzatvorenia zmluvy so subdodávateľom o jeho nástupe na realizáciu Predmetu zmluvy, resp. odo dňa, kedy došlo k zmene údajov. Subdodávateľ je oprávnený nastúpiť na realizáciu Diela až po súhlasnom vyjadrení Objednávateľa. Objednávateľ je povinný vyjadriť svoj súhlas alebo nesúhlas s navrhovaným subdodávateľom do 3 pracovných dní odo dňa doručenia písomného oznámenia Zhotoviteľom.
11. Zmluvné strany sa výslovne dohodli, že zoznam známych subdodávateľov je Prílohou č. 5 tejto Zmluvy a jeho doplnenie a zmena podľa tohto bodu nie je podstatná zmena zmluvných podmienok a nie je potrebné pre ňu uzatvárať samostatný dodatok k Zmluve. Objednávateľ má právo odmietnuť podiel na realizácii plnenia Predmetu zmluvy subdodávateľom, ak nie sú splnené podmienky uvedené vo všetkých bodoch tohto článku.
12. Zhotoviteľ sa zaväzuje, že nepoužije pre vlastné potreby ani pre potreby tretích osôb žiadne podklady, dokumenty a VD a VDD týkajúcu sa zhotovenia Diela s výnimkou subdodávateľov. Jediným vlastníkom a oprávneným subjektom na udeľovanie povolenia/súhlasu na použitie dokumentácie uvedenej v prvej vete tohto bodu je výlučne Objednávateľ a autor projektu. Na VD Predmetu zmluvy sa vzťahujú autorské práva v zmysle právneho poriadku Slovenskej republiky.
13. Zmluvné strany sa zaväzujú poskytovať si nevyhnutné informácie a súčinnosť.

**Článok IV.**

**Spôsob dodania a plnenie Predmetu zmluvy**

1. Miestom plnenia Predmetu zmluvy je ubytovacie zariadenie Átriové Domky, bloky C a E – nachádzajúcj sa na adrese Staré Grunty 36, 841 04 Bratislava, súpisné číslo: 6134, postavené na pozemku parc. č. 2929 o výmere 17 987 m2, druh pozemku zastavané plochy a nádvoria, parcela registra „C“ evidovaná na katastrálnej mape, zapísaná na liste vlastníctva č. 727 vedenom Okresným úradom Bratislava, katastrálny odbor pre katastrálne územie Karlova Ves, obec Karlova Ves, okres Bratislava IV.
2. Zhotoviteľ sa zaväzuje vykonať Dielo v lehote do:*150 dní* odo dňa nadobudnutia účinnosti tejto Zmluvy, pričom jeden z blokov (blok C alebo E – výber je ponechaný na Zhotoviteľovi) musí byť odovzdaný do *90 dní* odo dňa nadobudnutia účinnosti tejto Zmluvy. Jednotlivé bloky budú Zhotoviteľovi odovzdané v čase jeho pripravenosti na dopravu a montáž interiérového zariadenia a obloženia schodiska Protokolom o odovzdaní priestorov.
3. Zmluvné strany sa dohodli, že Zhotoviteľ nie je v omeškaní s termínom ukončenia Diela, uvedenom v bode 2 tohto článku Zmluvy a Harmonograme po dobu, po ktorú nemohol svoju povinnosť súvisiacu s realizáciou Diela plniť následkom okolností, ktoré vznikli na strane Objednávateľa. V tomto prípade sa o daný počet dní, počas ktorých nemohol Zhotoviteľ vykonávať Predmet zmluvy, posunie automaticky celková lehota na dokončenie Diela a nie je to potrebné potvrdzovať formou dodatku k tejto Zmluve. Objednávateľ si so Zhotoviteľom dané skutočnosti zachytia formou interného zápisu. To isté platí aj v prípade prerušenia prác spôsobných vyššou mocou (najmä vojna, povodeň, zemetrasenie, výbuch, generálny štrajk, pandémia, vojnový konflikt...), ktorá by mohla ohroziť kvalitu prác alebo prekážky, ktorá nastala nezávisle od jeho vôle a bráni splneniu jeho povinnosti a ak nemožno rozumne predpokladať, že by Zhotoviteľ túto prekážku odvrátil alebo jej následky.
4. Omeškanie Zhotoviteľa vzniknuté z dôvodu omeškania subdodávateľa alebo tretej strany, ktorú použil na zhotovenie Diela sa považuje za omeškanie Zhotoviteľa.
5. Objednávateľ má právo písomne vyzvať Zhotoviteľa na prerušenie zhotovenia Diela. V prípade prerušenia zhotovenia Diela na základe výzvy Objednávateľa sa doba zhotovenia Diela automaticky predlžuje o dobu prerušenia zhotovenia Diela. V prípade prerušenia zhotovenia Diela je Zhotoviteľ povinný vykonať len práce, ktoré zabránia vzniku škody na doposiaľ zhotovenom Diele a je povinný Objednávateľa upozorniť na vznik hroziacej škody alebo poškodenia Diela. Objednávateľ je povinný zaplatiť Zhotoviteľovi cenu za Dielo za všetky práce vykonané ku dňu prerušenia zhotovenia Diela.

Článok V.

Cena za Dielo

1. Cena za Dielo, ktorá je spracovaná v súlade s ustanoveniami zákona č. 18/1996 Z. z. o cenách, v znení neskorších predpisov (ďalej len: „zákon o cenách“), je stanovená dohodou. Súčasťou Zmluvy je aj Návrh na plnenie kritéria na vyhodnotenie ponúk – kusovník a celkový– Príloha č. 3a a 3b tejto Zmluvy. Zmluvné strany výslovne uvádzajú, že Príloha č. 3a a 3b tejto Zmluvy je úplná a záväzná.
2. Zmluvné strany dohodli cenu Predmetu zmluvy nasledovne:
3. Cena za Dielo bez DPH: [•] EUR
4. DPH 20%: [•] EUR
5. Celková cena Diela s DPH: [•] EUR

Slovom: [•] EUR.

1. Vyššie uvedená Cena za Dielo zahrňuje všetky náklady potrebné k vykonaniu Diela v rozsahu definovanom touto Zmluvou, a to najmä, nie však výlučne náklady na zameranie miestností a schodiska, na materiál potrebný k zhotoveniu interiérového zariadenia a obloženia schodiska, náklady za jeho zhotovenie, vynesenie, montáž, osadenie, vrátane dopravných nákladov, cla, akýchkoľvek poplatkov, poistného, zabezpečenie bezpečnosti a poriadku v Nehnuteľnosti, odvozu a likvidáciu odpadov, ako aj náklady na parkovanie v areáli Objednávateľa a pod.
2. Plnenie, ktoré Zhotoviteľ vykoná bez písomného príkazu Objednávateľa alebo odchylne od VD a VDD a dojednaných zmluvných podmienok, Objednávateľ neuhradí a Zhotoviteľ ich na výzvu Objednávateľa na vlastné náklady odstráni. V prípade, že ich na výzvu Objednávateľa neodstráni, urobí tak Objednávateľ na náklady Zhotoviteľa.

**Článok VI.**

**Platobné podmienky a fakturácia**

1. Cena za Dielo bude fakturovaná na dvakrát – za blok C osobitne a za blok E osobitne, za predpokladu, že Predmet zmluvy je riadne dodaný a namontovaný, a to na základe vopred predloženého súpisu riadne dodaného a namontovaného Diela Zhotoviteľom a odsúhlaseného oprávnenou osobou Objednávateľa. Súpis musí obsahovať: názov zariadenia interiéru, mernú jednotku, fakturované množstvo, jednotkovú cenu a cenu spolu bez DPH a s DPH  v súlade s  Prílohou č. 3a a č.3b tejto Zmluvy. Zariadenie interiéru a obloženie schodiska sa považuje za riadne dodané a namontované, iba v prípade, ak bolo dodané a namontované v súlade s VD a VDD.
2. Ak Zhotoviteľ bude realizovať časť Predmetu zmluvy subdodávateľmi, je povinný  v termíne do 30 dní od uhradenia faktúry Objednávateľom preukázať písomným potvrdením subdodávateľa, že si voči nemu splnil finančné záväzky v rozsahu vykonaných prác a že nemá voči nemu žiadne záväzky po lehote splatnosti vyplývajúce z realizácie tohto Diela. V prípade, že túto skutočnosť nepreukáže, Objednávateľ si môže uplatniť pokutu v zmysle článku XV., ods. 1, písm. i). Ak si Zhotoviteľ so svojimi subdodávateľmi alebo niektorým z nich dohodol dlhšiu lehotu splatnosti faktúr, resp. záväzkov, preukáže túto skutočnosť potvrdením subdodávateľa.
3. Faktúra bude a musí obsahovať v zmysle ustanovenia § 74 zákona č. 222/2004 Z. z. o dani z pridanej hodnoty v znení zmien a dodatkov tieto náležitosti:
4. Označenie faktúry a jej poradové číslo;
5. Označenie Objednávateľa obchodným menom, sídlom, IČO a IČ DPH;
6. Označenie Zhotoviteľa obchodným menom, sídlom, IČO, IČ DPH;
7. Dátum dodania Predmetu zmluvy, dátum vyhotovenia faktúry, lehotu jej splatnosti,;
8. Označenie peňažného ústavu a čísla účtu, na ktorý má byť platené;
9. Označenie obdobia, v priebehu ktorého boli vykonané fakturované dodávky a práce;
10. Fakturovaná čiastka v EUR, hodnota DPH v % a v EUR; výšku dane spolu v EUR;
11. Číslo zmluvy a číslo objednávky Objednávateľa;
12. Pečiatku a podpis oprávnenej osoby;
13. Prílohou faktúry bude Objednávateľom potvrdený súpis riadne dodaného a namontovaného Diela za fakturačné obdobie v súlade s prílohami tejto Zmluvy.
14. Objednávateľ neposkytne Zhotoviteľovi žiadne preddavky ani zálohy.
15. Splatnosť faktúry je 30 dní odo dňa jej doručenia Objednávateľovi.
16. Faktúra sa považuje za uhradenú dňom pripísania peňažných prostriedkov na účet Zhotoviteľa.
17. Objednávateľ je oprávnený vrátiť faktúru do 10 pracovných dní odo dňa jej doručenia Objednávateľovi bez zaplatenia v prípade, že neobsahuje dohodnuté náležitosti. Objednávateľ je povinný uviesť dôvod vrátenia. V takomto prípade Zhotoviteľ vystaví novú faktúru a začne plynúť nová lehota splatnosti faktúry odo dňa doručenia opravenej faktúry Objednávateľovi.
18. Objednávateľ zadrží Zhotoviteľovi 5 % celkovej ceny Diela s DPH, t. j. z každej vystavenej faktúry. Zádržné (ďalej len „zádržné 1“) zabezpečuje odstránenie vád počas záručnej doby. Naviac zadrží Objednávateľ Zhotoviteľovi ďalších 5 % celkovej ceny Diela s DPH v prípade, ak pri preberacom konaní budú Zhotoviteľovi vytknuté vady, ktoré v žiadnom rozsahu neobmedzujú funkčnosť a užívanie Diela. Toto zádržné (ďalej len „zádržné 2“) bude zabezpečovať odstránenie všetkých vád, nedostatkov a nedorobkov zistených pri odovzdaní Diela.
19. Objednávateľ sa zaväzuje vrátiť zádržné (aj 1 aj 2) na účet Zhotoviteľa vždy na základe písomnej žiadosti Zhotoviteľa nasledovne:
20. V prípade, ak Zhotoviteľ odstráni všetky vady počas záručnej doby, bude mu zádržné 1 vo výške 5 % z celkovej ceny za Dielo s DPH uvoľnené, na základe jeho písomnej žiadosti, do 20 dní odo dňa doručenia jeho písomnej žiadosti. V prípade, že sa vyskytnú počas záručnej doby vady Diela a Zhotoviteľ ich riadne a včas neodstráni, môže Objednávateľ zabezpečiť ich odstránenie na náklady Zhotoviteľa. Zmluvné strany sa dohodli, že pohľadávku, ktorá tým Objednávateľovi vznikne môže Objednávateľ jednostranne započítať so zádržným 1. V prípade započítania bude Zhotoviteľovi vrátené zádržné 1 predstavujúce sumu vo výške 5 % z ceny za Dielo s DPH znížené o započítané pohľadávky. O uvoľnenie zádržného 1 môže Zhotoviteľ písomne požiadať najskôr po uplynutí záručnej doby a odstránení všetkých reklamovaných vád na základe písomnej žiadosti.
21. V prípade, ak Zhotoviteľ odstráni všetky nedorobky, ktoré v žiadnom rozsahu neobmedzujú funkčnosť a užívanie Diela v lehotách stanovených v Protokole o odovzdaní a prevzatí Diela, bude mu zádržné 2 vo výške 5% z celkovej Ceny za Dielo uvoľnené, na základe jeho písomnej žiadosti, ktorej neoddeliteľnou prílohou je protokol o odstránení vád a nedorobkov podpísaný oboma zmluvnými stranami, do 20 dní odo dňa doručenia jeho písomnej žiadosti. V prípade, ak Zhotoviteľ vady neodstráni, zabezpečí ich odstránenie Objednávateľ na náklady Zhotoviteľa. Zmluvné strany sa dohodli, že Objednávateľ je oprávnený pohľadávku, ktorá mu vznikla z titulu odstránenia vád na náklady Zhotoviteľa, jednostranne započítať so zádržným 2. V prípade započítania bude Zhotoviteľovi vrátené zádržné 2, znížené o sumu pohľadávky Objednávateľa s titulu odstránenia vád.
22. Inštitút zádržného umožňuje Objednávateľ nahradiť predložením bankovej záruky poskytnutej bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len „banka“). V záručnej listine musí banka písomne vyhlásiť, že neodvolateľne, bez akýchkoľvek námietok uspokojí nároky Objednávateľa vzniknuté v súvislosti s potrebou odstránenia vád vzniknutých počas 48 mesačnej záručnej doby do výšky 5 % z celkovej ceny realizovaného Diela s DPH, resp. do odstránenia vád a nedorobkov uvedených v Protokole o odovzdaní a prevzatí Diela.
23. Doba platnosti a účinnosti bankovej záruky musí byť počas celého obdobia 48 mesačnej záručnej doby, resp. obdobia na odstránenie vád a nedorobkov. Zhotoviteľ je oprávnený predložiť bankovú záruku vo výške 5 % , resp. 10 % z každej vystavenej faktúry, alebo najneskôr spolu s vystavenou faktúrou predloží bankovú záruku vo výške 5 % , resp. 10 % z celého realizovaného Diela s DPH.
24. Objednávateľ je oprávnený uspokojiť zo zádržného svoje nároky z vád Diela, nároky na zaplatenie zmluvnej pokuty, náhradu škody a iné nároky, ktoré nebudú Zhotoviteľom riadne a včas uspokojené.

**Článok VII.**

#### Zmluvné záruky a záručná doba

1. Zhotoviteľ zodpovedá za to, že Dielo je v zmysle Predmetu zmluvy vykonané  riadne v súlade s touto Zmluvou.
2. Zhotoviteľ sa zaväzuje dodať Predmet zmluvy, uvedený v článku III. tejto Zmluvy v súlade s VD a VDD a slovenskými technickými normami alebo zahraničnými  normami, ktorými sa prevzali európske normy, vzťahujúcimi sa na Predmet zmluvy a poskytnúť záruku minimálne **48 mesiacov na celé Dielo**, s výnimkou prác, materiálov a zariadení, na ktoré bola subdodávateľmi poskytnutá dlhšia záručná doba.
3. Záručná doba začína plynúť dňom nasledujúcim po dni podpisu Protokolu o odovzdaní a prevzatí Diela. Plynutie záručnej doby sa preruší dňom uplatnenia práva Objednávateľa na odstránenie vád doručením reklamácie.
4. Materiály a výrobky, ktoré nezodpovedajú Zmluve a požadovaným skúškam, musí Zhotoviteľ na vlastné náklady odstrániť a nahradiť bezchybnými.
5. Objednávateľ je povinný umožniť Zhotoviteľovi prístup do priestorov, kde sa majú  vady Diela, zistené počas záručnej doby, odstraňovať.
6. Reklamácia vád bude vykonaná písomne. Zhotoviteľ je povinný sa vyjadriť k reklamácii do 3 pracovných dní od jej písomného doručenia (aj mailová forma) a dohodnúť s Objednávateľom spôsob a primeranú lehotu odstránenia vád. Havarijné stavy je povinný Zhotoviteľ odstrániť bezodkladne po ich nahlásení Objednávateľom. Odstránenie vád Zhotoviteľ vykoná na svoje vlastné náklady.
7. Na výzvu Objednávateľa je Zhotoviteľ povinný počas doby trvania záručnej doby odstrániť všetky vady a nedostatky Diela, vzájomne odsúhlasené, na svoju zodpovednosť a náklady, bez ohľadu či už vznikli chybou konštrukcie, prevedením dopravy, montážou alebo použitím nevhodného materiálu, alebo z iného dôvodu, za ktorý Zhotoviteľ zodpovedá.
8. Zhotoviteľ preberá záväzok k odstráneniu všetkých vzájomne odsúhlasených vád v záručnej dobe a súčasne sa zaväzuje, že v priebehu vykonávania rôznych prác, súvisiacich s touto Zmluvou, bude realizovať opatrenia zamedzujúce vzniku nekvalitne prevedených prác, alebo poškodení už zrealizovaných prác a to počínajúc kontrolou dodávaných materiálov a výrobkov a ich atestov, kontrolou dodržiavania technologických postupov, vrátene prác a činností svojich prípadných subdodávateľov.
9. Záručná doba na reklamovanú časť Diela sa predlžuje o dobu odo dňa uplatnenia oprávnenej reklamácie do dňa podpísania protokolu o odstránení vady oboma Zmluvnými stranami.
10. Pre zabezpečenie riadnej obsluhy a údržby je Zhotoviteľ povinný odovzdať Objednávateľovi pokyny k užívaniu a údržbe zhotoveného Diela a jeho jednotlivých častí. Pokiaľ takéto pokyny nebudú Objednávateľovi odovzdané, nemôže Zhotoviteľ pri reklamáciách odmietnuť vadu s tým, že vada vznikla nedostatočnou alebo vadnou údržbou alebo obsluhou.

**Článok VIII.**

**Ďalšie práva a záväzky Objednávateľa**

1. Zhotoviteľ má k dispozícii podklady podľa článku III. bod 2. písm. a. tejto Zmluvy a je oprávnený si ich ponechať po celú dobu plnenia svojich Zmluvných záväzkov, pokiaľ nebude dohodnuté inak.
2. Objednávateľ sa zaväzuje, že na vyzvanie Zhotoviteľa mu poskytne súčinnosť v nevyhnutne potrebnom rozsahu pri obstarávaní podkladov, doplňujúcich údajov, spresnení, vyjadrení a stanovísk, ktorých potreba vznikne v priebehu plnenia tejto Zmluvy, a to bez zbytočného odkladu po výzve Zhotoviteľa.
3. Objednávateľ sa zaväzuje, že Nehnuteľnosť, resp. jej jednotlivé miestnosti budú upravené tak, aby Zhotoviteľ mohol na nej začať práce podľa VD a VDD a podľa podmienok dohodnutých v tejto Zmluve a v prácach riadne pokračovať.
4. Objednávateľ je povinný postarať sa o to, aby práce Zhotoviteľa neboli právami tretích osôb obmedzované nad nevyhnutne potrebnú mieru. Poplatky a prípadné pokuty a majetkové sankcie za užívanie verejných plôch uhrádza Zhotoviteľ počas celej doby realizácie Diela.

**Článok IX.**

**Ďalšie práva a záväzky Zhotoviteľa**

1. Zhotoviteľ vykonáva činnosti, spojené s Predmetom zmluvy, na vlastnú zodpovednosť podľa Zmluvy, pričom rešpektuje technické špecifikácie a právne predpisy.
2. Zhotoviteľ bude zabezpečovať realizáciu prác v súlade s plnením Predmetu zmluvy podľa článku  IV. tejto Zmluvy a v zmysle Harmonogramu, ktorý tvorí Prílohu č. 4 tejto Zmluvy.
3. Zhotoviteľ zodpovedá za ochranu priestoru Nehnuteľnosti, za jeho zabezpečenie a za škody vzniknuté porušením svojich povinností podľa § 373 až 386 Obchodného zákonníka.
4. Zhotoviteľ je pri realizácii Predmetu zmluvy povinný dodržiavať predpisy a opatrenia na zabezpečenie bezpečnosti a ochrany zdravia všetkých osôb v Nehnuteľnosti.
5. Zhotoviteľ je povinný pri realizácii Predmetu zmluvy dodržiavať predpisy a aj protipožiarne opatrenia, vyplývajúce z povahy vykonávanej práce. Za ich prípadné porušenie a vzniknutú škodu zodpovedá v plnom rozsahu.
6. Zhotoviteľ bude vzniknutý odpad likvidovať a je povinný viesť evidenciu o odpadoch a evidenciu o spôsobe ich zneškodňovania v súlade so zákonom č. 223/2001 Z. z., o odpadoch v znení neskorších predpisov a jeho vykonávacích vyhlášok MŽP č. 284/2001 Z. z., ktorou sa stanovuje katalóg odpadov a č. 283/2001 Z. z. o vykonávaní niektorých ustanovení zákona o odpadoch v znení neskorších predpisov. Zhotoviteľ sa zaväzuje, že všetok vzniknutý odpad bude likvidovať v súlade s platnou legislatívou.
7. Zhotoviteľ má právo vykonávať všetky práce spôsobom, ktorý považuje za najvýhodnejší k riadnemu zhotoveniu Diela pri rešpektovaní VD, VDD, tejto Zmluvy, Zmluvných termínov, Harmonogramu a dohôd Zmluvných strán. Pri zabezpečovaní postupu prác je Zhotoviteľ povinný dbať na oprávnené záujmy tretích strán v mieste zhotovovaného Diela.
8. Zhotoviteľ je povinný viesť denné záznamy o priebehu montážnych a iných prác riadne po celú dobu plnenia záväzkov v montážnom denníku v jednom origináli s dvoma prepismi. Denné záznamy sa zapisujú zásadne v ten deň, kedy boli práce vykonané, výhradne v slovenskom jazyku. Oprávnená osoba Objednávateľa má právo sledovať obsah denníka a k zápisom pripájať svoje stanovisko.
9. Povinnosť viesť montážny denník končí dňom odstránenia poslednej z vád a nedorobkov.
10. Zhotoviteľ sa zaväzuje, že všetci zamestnanci Zhotoviteľa a jeho subdodávateľov budú používať všetky potrebné osobné ochranné pomôcky.
11. Zhotoviteľ je povinný pri plnení svojho záväzku podľa tejto Zmluvy udržovať všeobecný poriadok v Nehnuteľnosti a jej okolí najmä na vlastný náklad udržovať čistotu komunikácií, udržiavať ich neustálu priechodnosť a prejazdnosť tretími osobami. Zhotoviteľ je povinný na svoje náklady odstraňovať všetky odpady, obaly, nečistoty vzniknuté pri jeho práci. Pri nesplnení tejto povinnosti je Objednávateľ oprávnený zabezpečiť nápravu prostredníctvom tretej osoby na náklady Zhotoviteľa. Vyúčtovanie týchto nákladov prevedie Objednávateľ na ťarchu Zhotoviteľa mesačnou faktúrou, ktorá bude vzájomne započítaná.
12. Zhotoviteľ je povinný na vlastné náklady predchádzať vzniku škôd v súvislosti s plnením jeho záväzku z tejto Zmluvy.
13. Zhotoviteľ je povinný odovzdať vypratanú Nehnuteľnosť zbavenú akýchkoľvek zvyškov materiálu alebo nečistôt, ktoré majú súvislosť s plnením záväzku podľa tejto Zmluvy do 3 pracovných dní odo dňa uvedenom v Protokole o odovzdaní a prevzatí Diela.
14. Zhotoviteľ sa zaväzuje odškodniť Objednávateľa za akékoľvek nároky tretích osôb –subdodávateľov, ktorí si ich uplatnia voči Objednávateľovi v súvislosti so zhotovením Diela na základe tejto Zmluvy.
15. Zhotoviteľ sa zaväzuje uhradiť akékoľvek pokuty alebo sankcie, ktoré budú Objednávateľovi uložené v dôsledku činnosti Zhotoviteľa.
16. Zhotoviteľ sa zaväzuje pri plnení Predmetu zmluvy dodržiavať všetky právne predpisy týkajúce sa bezpečnosti a ochrany zdravia pri práci, hygieny, požiarnej ochrany, ochrany životného prostredia a zabezpečí výkon Predmetu zmluvy tak, aby nebola ohrozená bezpečnosť jeho zamestnancov ani zamestnancov Objednávateľa, prípadne ďalších osôb, ktoré sa so súhlasom Objednávateľa zdržujú v mieste výkonu Predmetu zmluvy v súlade s článkom XII. tejto Zmluvy a príslušnými všeobecne záväznými právnymi predpismi.
17. Zhotoviteľ sa zaväzuje, že práva a povinnosti z tejto Zmluvy neprevedie na tretiu osobu bez predchádzajúceho písomného súhlasu Objednávateľa. Táto skutočnosť sa netýka jednotlivých povinností pri výkone Diela, na výkon ktorých použije Zhotoviteľ subdodávateľov, pričom za plnenia nimi vykonané zodpovedá akoby ich vykonal on sám.

**Článok X.**

**Kontrola prevedenia Diela**

1. Objednávateľ je oprávnený kontrolovať spôsob prevedenia Diela prostredníctvom osoby na to poverenej. Zoznam poverených osôb bude Zhotoviteľovi písomne oznámený pri podpise Zmluvy a zmeny v tomto zozname mu budú oznámené bez zbytočného odkladu.
2. K vykonávaniu tejto kontroly má osoba poverená Objednávateľom kedykoľvek prístup do Nehnuteľnosti a do jednotlivých miestností, v ktorých sa vykonáva Predmet zmluvy a Zhotoviteľ je povinný poskytnúť tejto osobe súčinnosť tak, aby mohla riadne skontrolovať spôsob prevedenia Diela.
3. V prípade zistenia vád, je Objednávateľ oprávnený požadovať, aby Zhotoviteľ takéto vady odstránil a Dielo vykonal riadnym spôsobom. Odstránenie vád je Zhotoviteľ povinný realizovať na svoje náklady a v lehote určenej Objednávateľom.

**Článok XI.**

**Poistenie**

1. Zhotoviteľ je povinný uzavrieť a udržiavať v platnosti poistnú zmluvu (počas celého obdobia trvania Zmluvy) na poistenie zodpovednosti za škodu spôsobenú na živote, zdraví a majetku Objednávateľa a tretích osôb minimálne vo výške 460 000 Eur. Poistná zmluva, resp. jej fotokópia, a doklady o úhrade poistného predloží Zhotoviteľ Objednávateľ najneskôr v čase podpisu Protokolu o odovzdaní priestorov, a opätovne kedykoľvek počas vykonávania Diela do 3 dní, pokiaľ o to Objednvateľ požiada. V prípade, ak Zhotoviteľ v danom termíne takúto poistnú zmluvu neuzatvorí, je to dôvod na odstúpenie od Zmluvy zo strany Objednávateľa.
2. Ak Zhotoviteľ poruší povinnosť udržiavať v platnosti poistenie požadované touto Zmluvou alebo nepredloží Objednávateľovi všetky doklady o úhrade poistenia podľa tejto Zmluvy.
3. Ak Zhotoviteľ nedodrží podmienky stanovené poistnými zmluvami uzatvorenými v súlade s touto Zmluvou, musí odškodniť Objednávateľa za všetky škody a nároky, ktoré mu vzniknú následkom nedodržania týchto podmienok.

**Článok XII.**

**Bezpečnosť a ochrana zdravia pri práci**

* + - 1. Zhotoviteľ v plnom rozsahu zodpovedá za požiarnu ochranu Diela a bezpečnosť a ochranu  zdravia pri práci a bezpečnosť technických zariadení pri realizácii stavebných, rekonštrukčných, montážnych a inštalačných  prác v súlade s ustanoveniami príslušných všeobecne záväzných právnych predpisov, najmä vyhlášky MPSVaR č. 147/2013 Z. z., vyhlášky MV SR č. 94/2004 Z. z., zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a zákona č. 314/2001 Z. z. o ochrane pred požiarmi. Zhotoviteľ môže použiť iba materiály a výrobky ktoré spĺňajú podmienky a požiadavky uvedené v zákone č. 133/2013 Z. z. o stavebných výrobkoch.
			2. Nástroje, prístroje, zariadenia, materiály a pracovné prostriedky sa môžu používať na pracoviskách Objednávateľa, ak zodpovedajú platným legislatívnym predpisom a sú v bezchybnom technickom stave.
			3. Práce s otvoreným ohňom, zváranie, rezania plameňom a iné, sa smú vykonávať iba vtedy, ak bolo vopred vystavené povolenie na tieto činnosti. Povolenie na práce s otvoreným ohňom je potrebné včas žiadať prostredníctvom Objednávateľa. Pri týchto prácach musí Zhotoviteľ zabezpečiť a udržiavať vhodné hasiace prístroje na dosah ruky v dostatočnom množstve.
			4. Zhotoviteľ je povinný vykonávať školenie svojich pracovníkov na zaistenie bezpečnosti a ochrany zdravia pri práci a požiarnej ochrany, preverovať ich znalosti a sústavne zabezpečovať kontrolu ich dodržiavania.
			5. Ak budú na jednom pracovisku súčasne pôsobiť zamestnanci viacerých zhotoviteľov/externých firiem-dodávateľov, sú povinní spolupracovať na dodržiavaní predpisov a pravidiel. Za vytvorenie potrebných podmienok na úseku bezpečnosti a ochrany zdravia pri práci a požiarnej ochrany zodpovedá každý z nich v plnom rozsahu. Bezpečnosť a zdravie zamestnancov všetkých zúčastnených zhotoviteľov nesmie byť v žiadnom okamihu vzájomným pôsobením ohrozené. Pred začatím práce sa musia vzájomne informovať o nebezpečenstvách, možných ohrozeniach a preventívnych opatreniach, ktoré sú s prácami spojené.
			6. Zhotoviteľ je zodpovedný za to, že jeho zamestnanci, ako aj pracovníci jeho dodávateľov a subdodávateľov pôsobiaci na území Objednávateľa majú platné pracovné doklady, doklady odbornej kvalifikácie-spôsobilosti, osvedčenia, oprávnenia a iné, ktoré sú potrebné k výkonu realizovaných prác a činností.
			7. Ak Zhotoviteľ zistí, že pri jeho činnostiach sa vytvorilo ohrozenie alebo škody, je povinný neodkladne o danej situácii informovať Objednávateľa.
			8. V záujme bezpečnosti a ochrany zdravia pri práci je Zhotoviteľ povinný dodržiavať všeobecne záväzné právne predpisy na zaistenie bezpečnosti a ochrany zdravia pri práci a požiarnej ochrany ako aj ostatné právne predpisy a pokyny na zaistenie bezpečnosti a ochrany zdravia pri práci a požiarnej ochrany, vybaviť svojich pracovníkov osobnými ochrannými pracovnými prostriedkami, dodržiavať zásady bezpečného správania sa na stavenisku ako aj pracoviskách, určené pracovné postupy, zabezpečiť, aby jeho pracovníci nepožívali alkoholické nápoje a iné omamné a psychotropné látky v pracovnom čase a nenastupovali pod ich vplyvom do práce, oznamovali svojmu nadriadenému nedostatky ktoré by mohli ohroziť bezpečnosť alebo zdravie pri práci, a podľa svojich možností zúčastňovali sa na ich odstraňovaní, a konali tak, aby svojou činnosťou neohrozovali seba ako aj ostatných účastníkov na pracoviskách. Vo všetkých priestoroch Objednávateľa platí zákaz požívania alkoholických nápojov a iných omamných látok a prísny zákaz fajčiť.
			9. Zhotoviteľ preberá plnú zodpovednosť za  zabezpečenie prvej pomoci pre svojich zamestnancov, zamestnancov jeho dodávateľov a subdodávateľov a seba na pracoviskách a v priestoroch objednávateľa.
			10. Zhotoviteľ je povinný pri prácach na dopravných ako aj peších komunikáciách a iných pracovných priestoroch vykonávať vhodné bezpečnostné opatrenia (úseky viditeľne označiť príslušnými príkazmi, zákazmi a pokynmi, zabezpečiť odklonenie dopravných prostriedkov a chodcov, vyznačiť existujúce ohrozenia a riziká, zabezpečiť dostatočné oplotenie, ohradenie prípadne iné potrebné zábrany), ak jeho činnosťou ohrozenie bude vyvolané.
			11. Pracovné úrazy ktoré sa prihodia na území Objednávateľa, je mu potrebné bezodkladne oznámiť.
			12. Zhotoviteľ je povinný informovať Objednávateľa o všetkých jeho zamestnancoch a ďalších osobách, ako sú dodávatelia a subdodávatelia, ktoré sa budú zdržovať a vykonávať činnosti na pracoviskách a v priestoroch Objednávateľa v dostatočnom predstihu tak, aby mohol objednávateľ za súčinnosti so Zhotoviteľom všetkým dotknutým osobám vykonať vstupné informovanie na úseku bezpečnosti a ochrany zdravia pri práci a ochrany pred požiarmi, pred začatím prác. Pracovné činnosti na pracoviskách a v priestoroch Objednávateľa môžu vykonávať iba takto preukázateľne informované osoby.
			13. Zhotoviteľ je povinný zabezpečiť vždy pred odchodom pracovníkov z pracoviska, kde realizuje dohodnuté práce, vykonanie kontroly z hľadiska bezpečnosti ako aj požiarnej bezpečnosti. Zistené nedostatky je povinný okamžite odstrániť, príp. oznámiť Objednávateľovi a na ohlasovňu požiarov v danom objekte (vrátnicu pre daný objekt).
			14. Zhotoviteľ ručí v plnom rozsahu za všetky dôsledky spôsobené porušením a zanedbaním týchto povinností a predpisov.

**Článok XIII.**

**Odovzdanie a prevzatie Diela**

1. Celé Dielo sa považuje za skončené po ukončení všetkých prác v zmysle Zmluvy, resp. k prebratiu Diela môže dôjsť aj s  nedorobkami, ktoré v žiadanom rozsahu neobmedzujú funkčnosť a užívanie Diela do doby kompletného ukončenia Diela.
2. Objednávateľ prevezme Dielo dokončené v súlade s touto Zmluvou na základe písomného Protokolu o odovzdaní a prevzatí Diela. – zvlášť za blok E a zvlášť za blok C na AD. Protokol bude podpísaný zástupcami Zmluvných strán uvedenými v čl. I. tejto Zmluvy, pokiaľ sa zmluvné strany nedohodnú inak.
3. Pripravenosť Diela na prevzatie oznámi Zhotoviteľ písomne Objednávateľovi a vyzve ho na jeho prevzatie. Objednávateľ sa zaväzuje prevziať Dielo do piatich (5) pracovných dní, odo dňa doručenia výzvy Zhotoviteľa na prevzatie Diela.
4. Protokol o odovzdaní a prevzatí Diela bude obsahovať a jeho súčasťou bude:
	1. Dátum začatia a ukončenia preberacieho konania;
	2. Dátum skutočného začatia prác;
	3. Dátum dokončenia Predmetu zmluvy;
	4. Súpis vád a nedorobkov;
	5. Atesty, certifikáty a návody k jednotlivým častiam predmetu Diela v súlade s platnou právnou úpravou, ktoré budú tvoriť prílohu Protokolu;
	6. Doklady o likvidácii odpadu, ktoré budú tvoriť prílohu Protokolu;
	7. Vyhlásenie Objednávateľa, že Predmet zmluvy preberá ku konkrétnemu dňu, resp. uvedenie dôvodov, pre ktoré Predmet zmluvy nepreberá;
	8. Súpis odovzdaných dokladov a vyhlásenie Zmluvných strán, že dňom odovzdania a prevzatia Diela začína plynúť záručná doba a vyhlásenie Zhotoviteľa o dĺžke trvania záručnej doby, resp. o dĺžke trvania záručných dôb;
	9. Dátum, mená a podpisy osôb poverených na podpis Protokolu Zmluvnými stranami.
5. Za deň odovzdania Diela alebo deň úspešného ukončenia Diela sa považuje deň podpisu Protokolu o odovzdaní a prevzatí Diela.
6. Zhotoviteľ je povinný odstrániť vady, ktoré boli zistené pri preberacom konaní a sú uvedené v Protokole o odovzdaní a prevzatí Diela, a to v lehote dohodnutej písomne s Objednávateľom, inak v lehote primeranej rozsahu a povahe týchto vád. V prípade, že Zhotoviteľ nezačne práce na odstraňovaní týchto vád včas alebo ich včas neodstráni, je Objednávateľ oprávnený objednať si ich odstránenie u tretej osoby na náklady zhotoviteľa.
7. Po odstránení nedostatkov podľa predošlého bodu tohto článku Zmluvy a/alebo prípadných vád a nedorobkov uvedených v Protokole o odovzdaní a prevzatí Diela, vyznačia Zmluvné strany v v danom protokole dátum, ktorým došlo k prevzatiu/odovzdaniu úplne dokončeného Diela bez vád a nedorobkov alebo jeho dokončených častí bez vád a nedorobkov.
8. Zodpovednosť Zhotoviteľa za prípadné vady Diela, podliehajúce záruke, nie je odovzdaním Diela dotknutá.
9. Odovzdanie Diela sa uskutočňuje v Nehnuteľnosti.

**Článok XIV.**

**Odstúpenie od Zmluvy**

1. Zmluvné strany môžu požadovať zmenu Zmluvy, alebo od Zmluvy odstúpiť za podmienok daných príslušnými ustanoveniami § 344 a nasl. Obchodného zákonníka.
2. Za podstatné porušenie Zmluvy sa pritom považuje najmä:
3. omeškanie s plnením dohodnutých termínov o viac ako 15 dní, okrem prípadov, že v priebehu výkonu Diela sa vyskytli skutočnosti, ktoré neboli známe v čase spracovania VD a VDD,
4. omeškanie so začatím odstraňovania vád Diela alebo iných jeho nedostatkov, resp. omeškanie s odstránením týchto vád o viac ako 15 dní; v prípade havarijných stavov to neplatí,
5. nekvalitné dodávky výrobkov a materiálov Zhotoviteľom,
6. opakované nedodržanie platných predpisov BOZP a požiarnej ochrany pracovníkmi Zhotoviteľa,
7. opakované zistenie alkoholu, resp. iných omamných látok u pracovníkov Zhotoviteľa,
8. ak Zhotoviteľ v dôsledku platobnej neschopnosti neuhradí platby svojim subdodávateľom,
9. ak bol na majetok Zhotoviteľa podaný návrh na vyhlásenie konkurzu, návrh na povolenie reštrukturalizácie alebo návrh na vykonanie exekúcie,
10. omeškanie Objednávateľa s úhradou faktúry viac ako 30 dní po lehote splatnosti,
11. neposkytnutie požadovanej súčinnosti Objednávateľa Zhotoviteľovi na riadne a včasné vykonanie Diela ani do 30 dní po doručení písomného upozornenia Zhotoviteľa,
12. porušenie ktorejkoľvek povinnosti podľa č. III. bod 9,
13. neuzatvorenie poistnej zmluvy podľa č. XI,
14. porušenie povinností uvedených v č. III. bod 7
15. ustanovenia uvedené v zákone o verejnom obstarávaní
16. Odstúpenie od Zmluvy nadobudne účinnosť dňom doručenia písomného oznámenia o odstúpení od Zmluvy druhej Zmluvnej strane. Deň doručenia oznámenia o odstúpení od Zmluvy sa bude považovať za deň zániku Zmluvy.
17. V prípade, ak od Zmluvy odstúpi Objednávateľ, je Zhotoviteľ povinný protokolárne odovzdať Dielo najneskôr do 10 dní odo dňa doručenia písomného oznámenia o odstúpení od Zmluvy.
18. V prípade odstúpenia od Zmluvy uhradí Objednávateľ Zhotoviteľovi cenu za dodaný Predmet zmluvy v súlade s VD a VDD ku dňu nadobudnutia účinnosti odstúpenia od Zmluvy.
19. Odstúpením od Zmluvy nezaniká nárok Objednávateľa na zmluvnú pokutu, resp. zmluvné pokuty.

**Článok XV.**

**Zabezpečenie záväzkov**

1. Zmluvné strany sa dohodli, že v prípade porušenia záväzkov Zhotoviteľa je Objednávateľ oprávnený uplatniť si nižšie uvedené zmluvné pokuty u Zhotoviteľa a Zhotoviteľ je povinný tieto pokuty Objednávateľovi uhradiť:

* 1. Za nedodržanie termínu nástupu na začatie prác zmluvnú pokutu vo výške 0,20% z celkovej Ceny za Dielo bez DPH za každý začatý kalendárny deň omeškania.
	2. Za nedodržanie termínu dokončenia Diela zmluvnú pokutu vo výške 0,20 % z celkovej Ceny za Dielo bez DPH za každý začatý kalendárny deň omeškania.
	3. Za nedodržanie ktoréhokoľvek termínu podľa tejto Zmluvy a Harmonogramu zmluvnú pokutu vo výške 0,20% z celkovej Ceny za Dielo bez DPH za každý začatý kalendárny deň omeškania.
	4. Za omeškanie s odstránením vád a nedorobkov v termíne uvedenom v Protokole o odovzdaní a prevzatí Diela, alebo v dohodách o odstránení reklamovaných vád v záručnej dobe sa Zhotoviteľ zaväzuje zaplatiť zmluvnú pokutu v sume 200,- € za každý deň omeškania Zhotoviteľa až do doby ich skutočného odstránenia.
	5. V prípade zistenia požitia alkoholu, resp. omamných látok, a porušenia zákazu fajčenia, u pracovníkov Zhotoviteľa, zmluvnú pokutu v sume 200,- € za každého pracovníka, ktorý postupoval v rozpore s touto Zmluvou. Týmto nezaniká nárok Objednávateľa na odstúpenie od Zmluvy.
	6. Za nedodržanie povinností vyplývajúcich z bezpečnosti a ochrany zdravia pri práci, požiarnej ochrany, ochrany životného prostredia zmluvnú pokutu v sume 200,- € za každé jednotlivé porušenie.
	7. Za akýkoľvek rozpor medzi skutočným stavom a tvrdeniami Zhotoviteľa týkajúcimi sa najmä, nie však výlučne, vyhlásení Zhotoviteľa o disponovaní s takými oprávneniami, kapacitami a odbornými znalosťami, ktoré sú k Predmetu zmluvy potrebné, zmluvnú pokutu v sume 200,- € za každé jednotlivé porušenie.
	8. Za odstúpenie od Zmluvy, pri jej podstatnom porušení zo strany Zhotoviteľa, zmluvnú pokutu vo výške 25 % z celkovej Ceny za Dielo bez DPH po odpočítaní už vyfakturovanej a uhradenej sumy Ceny za Dielo.
	9. Za nepreukázanie splnenia finančných záväzkov voči subdodávateľom v zmysle článku VI. ods. 2, zmluvnú pokutu vo výške 200,- € za každý začatý kalendárny deň omeškania Zhotoviteľa,
	10. Za porušenie povinnosti uvedenej v čl. XIV. bod 4, zmluvnú pokutu vo výške 200,- € za každý deň omeškania Zhotoviteľa s odovzdaním Diela,
	11. Za nedodržanie povinností uvedených v čl. XI. Poistenie, je Zhotoviteľ povinný zaplatiť Objednávateľovi zmluvnú pokutu v sume 200,- € za každý začatý kalendárny deň omeškania odo dňa nasledujúceho po dni, kedy preukázateľne uplynula platnosť poistnej zmluvy, resp. odkedy mal predložiť platné doklady a nepredložil ich.
1. Jednotlivé zmluvné pokuty uvedené v tomto článku Zmluvy alebo v iných ustanoveniach tejto Zmluvy sú splatné do 15 dní odo dňa doručenia písomného uplatnenia si zmluvnej pokuty Objednávateľom, pokiaľ jednotlivé ustanovenia Zmluvy neustanovujú inak. Objednávateľ má právo uplatniť si zmluvné pokuty za jednotlivé porušenia tejto Zmluvy alebo iných všeobecne záväzných právnych predpisov.
2. Zaplatením zmluvnej pokuty nezaniká nárok Objednávateľa na náhradu škody v zmysle ust. § 373 a nasl. zákona č. 513/1991 Zb. Obchodný zákonník v znení neskorších predpisov.

**Článok XVI.**

**Prehlásenia a záruky Zmluvných strán**

* + - 1. Objednávateľ týmto prehlasuje a ručí Zhotoviteľovi, že:
1. Objednávateľ je vlastníkom Nehnuteľnosti podľa článku II. tejto Zmluvy v 1/1,
2. všetky informácie a písomnosti poskytnuté Zhotoviteľovi boli a sú úplné, pravdivé a pravé,
3. osoba podpisujúca túto Zmluvu je osobou oprávnenou konať a zaväzovať Objednávateľa.
	1. Zhotoviteľ týmto prehlasuje a ručí Objednávateľovi, že:
		1. podpísanie a plnenie tejto Zmluvy zo strany Zhotoviteľa je v súlade so všeobecne platnými a záväznými právnymi predpismi Slovenskej republiky,
		2. nie je vedené proti nemu žiadne súdne ani exekučné konanie, ktoré by mohlo ovplyvniť jeho schopnosť plniť si svoje záväzky vyplývajúce z tejto Zmluvy,
		3. všetky informácie a písomnosti poskytnuté Objednávateľovi boli a sú úplné, pravdivé a pravé,
		4. osoby podpisujúce túto Zmluvu sú osobami oprávnenými konať a zaväzovať Zhotoviteľa.
	2. Zhotoviteľ prehlasuje a potvrdzuje, že sa riadne oboznámil s rozsahom a povahou Predmetu zmluvy, že sú mu známe technické, kvalitatívne a ostatné podmienky potrebné k uskutočneniu Predmetu zmluvy a že disponuje takými oprávneniami, kapacitami a odbornými znalosťami, ktoré sú k Predmetu zmluvy potrebné.

**Článok XVII.**

**Doručovanie**

1. Písomnosti týkajúce sa záväzkov medzi Zmluvnými stranami, ktoré vyplývajú z tejto Zmluvy sa Zmluvné strany zaväzujú doručovať poštou vo forme doporučenej listovej zásielky alebo osobne proti podpisu poverenému zástupcovi zmluvnej strany. Poštou doručuje Zmluvná strana - odosielateľ písomnosti druhej Zmluvnej strane - adresátovi na adresu jeho sídla uvedeného v záhlaví tejto Zmluvy, resp. adresu písomne oznámenú Zmluvnou stranou ako korešpondenčnú adresu. Ak nie je možné doručiť písomnosť na túto adresu, povinnosť odosielateľa je splnená v deň, keď ju pošta vrátila odosielateľovi ako nedoručiteľnú zásielku a to bez ohľadu na dôvod, pre ktorý sa ju nepodarilo doručiť.
2. Zmluvné strany sa výslovne dohodli na oprávnení doručovať písomnosti týkajúce sa záväzku medzi Zmluvnými stranami, ktoré vyplývajú z tejto Zmluvy i prostredníctvom e-mailu. Písomnosť doručenú prostredníctvom e-mailu treba doplniť najneskôr do (3) troch dní predložením originálu, pokiaľ sa zmluvné strany nedohodnú inak.
3. Zmluvné strany sú povinné navzájom si bezodkladne oznámiť zmenu adresy uvedenej ako sídlo spoločnosti alebo ako korešpondenčnú adresu a akékoľvek zmeny v kontaktných osobách alebo iných údajoch.
4. Každá Zmluvná strana je oprávnená v priebehu plnenia tejto Zmluvy poveriť/splnomocniť zastupovaním ďalšie osoby a poverených zástupcov odvolať. Toto poverenie/splnomocnenie bude účinné až po doručení oznámenia o tomto poverení druhej Zmluvnej strane.

**Článok XVIII.**

**Záverečné ustanovenia**

1. Táto Zmluva nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
2. Všetky zmeny a dodatky tejto Zmluvy sú platné len vtedy, ak budú riadne očíslované, vyhotovené v písomnej podobe a budú podpísané oprávnenými štatutárnymi zástupcami obidvoch strán.
3. Zhotoviteľ súhlasí s kompletným zverejnením zmluvy v Centrálnom registri zmlúv vedenom Úradom vlády Slovenskej republiky vrátane príloh.
4. Táto Zmluva je vyhotovená v štyroch origináloch, pričom dva originály sú určené pre Objednávateľa a dva pre Zhotoviteľa.
5. Práva a povinnosti Zmluvných strán, ktoré nie sú výslovne upravené touto Zmluvou, a všetky z nej zamýšľané vzťahy sa budú riadiť, interpretovať a uplatňovať podľa príslušných ustanovení Obchodného zákonníka v platnom znení a podľa slovenských právnych predpisov.
6. Vzťahy a spory vzniknuté z tejto Zmluvy sa riadia všeobecne záväznými právnymi predpismi. Strany sa zaväzujú riešiť prípadné spory, vzniknuté z tejto Zmluvy, vždy najskôr vzájomným rokovaním. V prípade akéhokoľvek nesúladu medzi obsahom tejto Zmluvy a akýmkoľvek z jej dodatkov sú rozhodujúcimi podmienky a dohody uvedené v tejto Zmluve. V prípade, že nedôjde pri spore ku dohode medzi Zmluvnými stranami, môže ktorákoľvek zo Zmluvných strán požiadať o rozhodnutie príslušný súd.
7. Táto Zmluva je záväzná aj pre prípadných právnych nástupcov Zmluvných strán bez ohľadu na to, či u niektorej zo strán tejto Zmluvy došlo k premene, zlúčeniu, splynutiu alebo rozdeleniu alebo k prevodu väčšiny vlastníckych podielov na inú spoločnosť, resp. k inej právnej skutočnosti, ktorý má ekvivalentný účinok.
8. Ak sa niektoré ustanovenie tejto Zmluvy sa stane neplatným, alebo neuskutočniteľným, platnosť ostatných ustanovení tejto Zmluvy tým nie je dotknutá. Pre tento prípad sa Zmluvné strany zaväzujú, že takéto neplatné alebo neuskutočniteľné ustanovenie nahradia ustanovením iným, ktoré ho v právnom aj obchodnom zmysle najbližšie nahradzuje.
9. Neoddeliteľnou súčasťou tejto Zmluvy sú nasledujúce prílohy:
	* 1. Výkresová dokumentácia s opisom predmetu zákazky
		2. Výrobná a dielenská dokumentácia vypracovaná Zhotoviteľom

3a. Návrh na plnenie kritéria na vyhodnotenie ponúk – kusovník

3b. Návrh na plnenie kritéria na vyhodnotenie ponúk – celkový

 4. Vecný a časový harmonogram

 5. Zoznam subdodávateľov

 ***6. Prehľad ekvivalentných materiálov, výrobkov a zariadení (ak bol v ponuke predložený***

 ***uchádzačom, ak nie, táto príloha Zmluvy nebude uplatňovaná)***

V Bratislave, dňa V------------------- ,dňa

Objednávateľ: Zhotoviteľ:

-------------------------------------- --------------------------------------

prof. JUDr. Marek Števček, PhD.

 rektor UK

**Príloha č. 5 k Zmluve o dielo**

**Zoznam subdodávateľov**

V súlade s ustanovením § 41 Zákona o verejnom obstarávaní verejný obstarávateľ požaduje od úspešného uchádzača, aby najneskôr v momente uzatvorenia zmluvy uviedol:

1. zoznam všetkých navrhovaných subdodávateľov v rozsahu obchodné meno, sídlo, IČO,
2. údaje o osobe oprávnenej konať za subdodávateľa v rozsahu meno a priezvisko, adresa pobytu, datum narodenia, tel. č. a e-mail
3. uvedenie predmetu subdodávky
4. percentuálny podiel zákazky zabezpečovaný subdodávateľom.

|  |  |  |  |  |
| --- | --- | --- | --- | --- |
| **P.č.** | **Subdodávateľ** | **Údaje o osobe****oprávnenej konať****za subdodávateľa** | **Predmet****subdodávky** | **% podiel subdodávok** |
| 1. |  |  |  |  |
| 2. |  |  |  |  |
| 3. |  |  |  |  |

V *[doplní uchádzač]* dňa *[doplní uchádzač]*

Meno, priezvisko a podpis oprávnenej osoby uchádzača: ............................................

 *[doplní uchádzač]*